**Tájékoztató a magyar ebfajták törzskönyvéhez igényelhető támogatás ügyintézési folyamatáról**

**A 2020 decemberében megjelent 62/2020-as AM rendel alapján a magyar ebfajták tenyésztői 2021. január elsejétől nyújthatnak be kedvezményes szolgáltatás igénybevételére irányuló kérelmeket ahhoz a tenyésztőszervezethez, amelynél a tagsági jogviszonyuk fennáll. Cikkünkben összefoglaltuk az ügyintézési folyamat legfontosabb tudnivalóit.**

Az egyesületek a jogszabály szerint a tenyésztők által benyújtott kedvezményes szolgáltatás igénybevételére irányuló kérelmek (KKV nyilatkozatok) NÉBIH általi leigazolását követően kezdhetik meg az érintett tenyésztők felé a kedvezményes szolgáltatások nyújtását.

1. **A kedvezményes szolgáltatás igénybevételére irányuló kérelmek (KKV-s nyilatkozatok) ügyintézésének folyamata:**
2. A tenyésztőknek a kedvezményes szolgáltatás igénybevételére irányuló kérelmeiket az érintett tenyésztő szervezethez kell benyújtaniuk:

* a kérelemhez szükséges új formanyomtatványt és a hozzá tartozó kitöltési útmutató a Nébih honlapjáról is letölthető elektronikus formában: *(*[*https://portal.nebih.gov.hu/ugyintezes/allat/nyomtatvanyok#allattenyesztes*](https://portal.nebih.gov.hu/ugyintezes/allat/nyomtatvanyok#allattenyesztes)*)*
* a kitöltési útmutatóban is megtalálható, hogy eb állatfaj esetében a tenyészet kód mezőket üresen kell hagyni (az érintett nyomtatványt más állatfajokra vonatkozó támogatások igényléséhez is használják, amelyek esetében viszont a tenyészetkód megadása kötelező);
* egy kérelmen csak egy tenyésztőszervezetet lehet megjelölni;
* az ügyintézés megkönnyítése érdekében a tenyésztőszervezetekneka kérelmeket egy lapon (kétoldalas nyomtatás) érdemes bekérnie a tenyésztőktől.

1. A beérkezett kérelmek a Nébih részére történő továbbításáról a tenyésztőszervezetnek kell gondoskodnia! A dokumentumokat az alábbi címre várjuk:

Nébih

Mezőgazdasági Genetikai Erőforrások Igazgatóság (MGEI)

Budapest

Pf.: 407.

1537

1. A támogatási kérelmek záradékolásával kapcsolatos ügyintézés gyorsítása érdekében a tenyésztőktől összegyűjtött és a Nébih részére benyújtandó kérelmekről [excel kimutatást](https://portal.nebih.gov.hu/documents/10182/21442/210216_Mintatablazat+KKV+nyilatkozathoz.xlsx/) is szükséges küldeni az mgei[@nebih.gov.hu](javascript:fm.eMailClicked.raise('allattenyesztes@nebih.gov.hu');) e-mail címre.
2. A Nébih a beérkezett kérelmeket ellenőrzi, és amennyiben a nyomtatvány kitöltése megfelelő, ezt a tényt rájegyzéssel igazolja, majd a nyilatkozatokat másolatban visszaküldi az érintett tenyésztő szervezeteknek, az eredeti bizonylatot pedig irattározza.

Az egyesületek – a jogszabály szerint – a nyilatkozatok leigazolását követően kezdhetik meg az érintett tenyésztők részére a kedvezményes szolgáltatások biztosítását, illetve ezen szolgáltatások után a támogatás kifizetési kérelmek benyújtását.

1. **A kifizetési kérelmek ügyintézésének folyamata:**
2. A Magyar Államkincstár (MÁK) által rendszeresített és a [honlapján](https://www.mvh.allamkincstar.gov.hu/) közzétett [„Tenyésztésszervezési feladatok támogatása - Kifizetési kérelem Főlap](https://www.mvh.allamkincstar.gov.hu/documents/20182/8987131/N0900_F%C5%91lap_Teny%C3%A9szt%C3%A9sszervez%C3%A9s.pdf/8a007b3f-8e64-4fae-9401-09a8dc769464)” és az [N0907 Betétlap - Magyar ebfajták tenyészté](https://www.mvh.allamkincstar.gov.hu/documents/20182/8987131/N0907_Bet%C3%A9tlap_Eb.pdf/ebacd893-8e86-4db6-a861-0492517a1e46)se „Kifizetési kérelem Betétlap” elnevezésű nyomtatványokat, kitöltést követően egy eredeti példányban **a Nébih Mezőgazdasági Genetikai Erőforrások Igazgatóság (MGEI) felé** *(1537, Budapest, Pf.: 407.)* kell eljuttatni a tenyésztőszervezetnek.
3. Az N0907 betétlapon a 2. pontban szereplő tételek számával (egyed) kapcsolatban elektronikus formában az mgei[@nebih.gov.hu](javascript:fm.eMailClicked.raise('allattenyesztes@nebih.gov.hu');) e-mail címre [excelkimutatást](https://portal.nebih.gov.hu/documents/10182/21442/210216_+Mintatablazat+kifiztesi+kerelemhez.xlsx/) is szükséges mellékelni.
4. A kifizetési kérelmek jogosultságának igazolását a Nébih végzi. [Ellenőrzést](https://portal.nebih.gov.hu/-/hatosagi-ellenorzesek-a-kilenc-magyar-kutyafajta-tenyesztoszervezeteinel) követően, megfelelőség esetén a hatósági bizonyítvánnyal ellátott kérelmeket a Nébih visszaküldi a benyújtó tenyésztőszervezeteknek.
5. A tenyésztőszervezetek a Nébih által hatósági bizonyítvánnyal ellátott kifizetési kérelmeket a MÁK felé az adott naptári évben elvégzett szolgáltatások után legkésőbb az adott naptári évet követő év március 10-éig nyújthatják be, kizárólag elektronikus úton (szkennelve).

Kapcsolódó anyagok:  
[Mintatáblázat KKV nyilatkozathoz (xls)](https://portal.nebih.gov.hu/documents/10182/21442/210216_Mintatablazat+KKV+nyilatkozathoz.xlsx/)  
[Mintatáblázat kifizetési kérelemhez (xls)](https://portal.nebih.gov.hu/documents/10182/21442/210216_+Mintatablazat+kifiztesi+kerelemhez.xlsx/)